### Beslutning

Rosa Jacobsen, Ulla Mathiesen, Odette Kristensen, Gunnar Lauritsen og Clara Mortensen kunne henholde sig til Magistratsafdelingen for Teknik og Miljøs udtalelse af 21. december 2018 i overensstemmelse med Magistratens anbefaling.

Preben Petersen kunne henholde sig til Enhedslistens oprindelige forslag uden dog at forholde sig til, om yderligere 12 cityassistenter er det korrekte antal.

Nicolai Johansen kunne henholde sig til Enhedslistens oprindelige forslag.

Beslutning:
 Der ansættes yderligt 12 parkeringsvagter, til at sikre at der er den parkeringspolitik.

 Baggrund:
 Der er ikke kapacitet til at kontrollere parkering om aftenen i [adresse]. En del parkerende har det som en kalkuleret risiko at parkere i område med manglende kontrol. Vi ønsker når parkeringspolitikken bliver vedtaget, at der faktisk også er parkeringspladser til rådighed for beboerne i midtbyen, og som minimum at der betales for den nødvendige parkering for de bilister der kommer fra opland og andre kommuner.

### Sagens forløb

14-03-2018 Aarhus Byråd
Sagens behandling blev udsat i byrådets møde den 14. marts 2018.
 04-04-2018 [adresse]
Sagens behandling blev udsat i byrådets møde den 4. april 2018.
 18-04-2018 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 18. april 2018 om magistratsbehandling af forslaget.

 Sagen bedes tilbagesendt byrådet via Magistraten.

 Sagerne 8 og 12 blev behandlet sammen.
 21-12-2018 Teknik og Miljø

Konklusion

Enhedslisten har stillet forslag om at ansætte 12 cityassistenter i forbindelse med vedtagelsen af Parkeringspolitikken.

Teknik og Miljø planlægger ikke umiddelbart at ændre de ressourcemæssige rammer for parkeringskontrollen, idet det lægges til grund, at implementering af parkeringspolitikken kan håndteres ved en ny arbejdsplan for de nuværende cityassistenter, så tilstedeværelsen i byen tilrettelægges i overensstemmelse med det større dækningsområde, som parkeringspolitikken medfører.

Der vil i den forbindelse blive lagt vægt på, at cityassistenterne er mere tilstede i de områder af byen, hvor der opleves størst problemer med at sikre fremkommelighed og trafiksikkerhed. Områder uden større problemer besøges sjældent. Målrettede kontroller sker kun på baggrund af konkrete henvendelser – eksempelvis i villakvarterer.

Teknik og Miljø vil gå i dialog med Politiet om, hvordan parkeringskontrollen bedst muligt lever op til det retlige ansvar i forhold til færdselslovens § 122 inden for de eksisterende ressourcemæssige rammer.

Teknik og Miljø kan i forlængelse af ovenstående ikke anbefale, at byrådet vedtager Enhedslistens forslag om ansættelse af flere cityassistenter.

 17-01-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til Magistratsafdelingen for Teknik og Miljø`s udtalelse af 21. december 2018.

 21-01-2019 Magistraten

[adresse] under henvisning til Magistratsafdelingen for Teknik og Miljøs udtalelse af 21. december 2018, som Magistraten kan henholde sig til.

Kenny Eriksen og Nicolai Johansen henholder sig til Enhedslistens oprindelige forslag.

Maiken Holst var forhindret i at deltage i sagens behandling.

 30-01-2019 [adresse]
Fremsendes til Teknisk Udvalg til behandling i henhold til beslutning i byrådets møde den 30. januar 2019.
 18-03-2019 Teknisk Udvalg

Rosa Jacobsen, Ulla Mathiesen, Odette Kristensen, Gunnar Lauritsen og Clara Mortensen kunne henholde sig til Magistratsafdelingen for Teknik og Miljøs udtalelse af 21. december 2018 i overensstemmelse med Magistratens anbefaling.

Preben Petersen kunne henholde sig til Enhedslistens oprindelige forslag uden dog at forholde sig til, om yderligere 12 cityassistenter er det korrekte antal.

Nicolai Johansen kunne henholde sig til Enhedslistens oprindelige forslag.